Societatea Antreprenorială Studențească a UMFCD te invită la Programul de Dezvoltare a Competențelor Antreprenoriale „Student Antreprenor”!

Ești student sau absolvent în primii trei ani ai UMFCD? Ai fost atras dintotdeauna de antreprenoriat? Eşti o fire curajoasă şi plină de creativitate, dar nu ştii care sunt pașii necesari pentru a-ți construi o afacere de succes?

Programul “Student Antreprenor” îşi propune, cu ajutorul unor traineri și mentori experimentați, să te pregătească pentru lansarea unei afaceri de succes.

Vei parcurge 3 etape, conform următorului calendar:

Cursul de Competențe Antreprenoriale „Student Antreprenor – Ediția a IV-a”- 17-20 Iulie

Școala de Vară, o perioadă intensivă de activități cu tematică antreprenorială alături de profesioniști cu rezultate remarcabile în domeniul antreprenoriatului – 21-29 Septembrie

Concursul Planurilor de Afaceri, unde vei avea ocazia de a câștiga premiul cel mare alături de echipa ta, premiu ce constă într-o bursă și o deplasare în afara țării la o companie/instituție – 9-31 Octombrie

Ți-am stârnit interesul?

Dacă răspunsul este „Da”, te încurajăm să te înscrii, în perioada 14 – 27 Iunie la Programul de Dezvoltare a Competențelor Antreprenoriale „Student Antreprenor”.

Locurile sunt limitate la un număr de 20 de participanți!

Pe data de 13 Iulie îți vom comunica pe mail dacă ești unul dintre viitorii participanți.

Te aşteptăm cu brațele deschise spre cunoaştere şi dezvoltare!

Formularul de înscriere, metodologia, cât și alte informații importante le poți găsi în link-ul de mai jos:

https://sas.old.umfcd.ro/evenimente-anterioare/

Articolul Societatea Antreprenorială Studențească a UMFCD te invită la Programul de Dezvoltare a Competențelor Antreprenoriale „Student Antreprenor”! apare prima dată în umfcd.